

**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ**

**ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι την ΠΑΡΑΣΚΕΥΗ 13/05/2022, στις 20:00, στην εκπομπή της ΕΡΤ2 «ΣΤΑ ΑΚΡΑ» με τη Βίκυ Φλέσσα καλεσμένος θα είναι ο ψυχίατρος Νίκος Σιδέρης.**

**Ακόμη, σας ενημερώνουμε ότι από την ΕΡΤ2, την ΚΥΡΙΑΚΗ 15/05/2022, στις 11:00, θα μεταδοθεί σε Α΄ τηλεοπτική μετάδοση το ντοκιμαντέρ «BLUE MISSION» K8 GR &** **διαθέσιμο στο ERTFLIX.**

**Ντοκιμαντέρ εσωτερικής παραγωγής της ΕΡΤ 2021.**

**Σκηνοθεσία:** Αθηνά Καζολέα **Ιδέα-έρευνα:** Ιωάννα Νιαώτη
**Διεύθυνση φωτογραφίας:** Δημήτρης Καρκαλέτσος & Μανόλης Βουρεξάκης
**Μουσική:** Αντώνης Γεώργου
**Διεύθυνση** **παραγωγής:** Μιχάλης Δημητρακάκος

Το **Βραβείο για το Καλύτερο Ντοκιμαντέρ** του προγράμματος **συμπαραγωγής Inter–Rives 8 «SustainAbility: stories of changermakers»** του **COPEAM** (Μόνιμη Σύνοδος Μεσογειακών Οπτικοακουστικών Οργανισμών) και του **ASBU** (Ένωση των Ραδιοτηλεοράσεων των Αραβικών Χωρών) κατέκτησε η σκηνοθέτιδα **Αθηνά Καζολέα** για το ντοκιμαντέρ **εσωτερικής παραγωγής** της **ΕΡΤ, «Blue Mission».**

Η **ΕΡΤ,** στο πλαίσιο της εξωστρέφειας και με σκοπό τη δυναμική παρουσία στο διεθνές οπτικοακουστικό περιβάλλον, συμμετείχε στο πρόγραμμα συμπαραγωγής **«INTER RIVES 8»** με θέμα -για το 2021- τις ιστορίες ανθρώπων οι οποίοι ανέπτυξαν πρωτοποριακές δράσεις για μια πιο βιώσιμη κοινωνία.

Το **ντοκιμαντέρ της ΕΡΤ** αναδεικνύει την προσωπικότητα και το έργο του **Λευτέρη Αραπάκη**, ο οποίος με τη νεοφυή επαγγελματική σχολή αλιείας **ΕΝΑΛΕΙΑ,** που ίδρυσε, και τα προγράμματα για το περιβάλλον, τιμήθηκε το 2021 με το βραβείο για τους **«Νέους Πρωταθλητές της Γης»**(«Young Champions of the Earth»), στο πλαίσιο του **προγράμματος του ΟΗΕ** **για το Περιβάλλον (UNEP).**

Η **ΕΡΤ** συμμετείχε στο πρόγραμμα συμπαραγωγής, με σκοπό την προώθηση της ευρω-αραβικής συνεργασίας στον τομέα της τηλεοπτικής συμπαραγωγής, την ενίσχυση της  παραγωγής ντοκιμαντέρ των χωρών-τηλεοπτικών δικτύων που συνεργάζονται με το ASBU και το COPEAM, καθώς και του διαπολιτισμικού διαλόγου και της επαγγελματικής ανταλλαγής ταινιών στις δύο ακτές της Μεσογείου, και τη συμβολή στη δημιουργία ενός μεσογειακού «οπτικοακουστικού παζλ» με κοινή  γλώσσα.

Στο πρόγραμμα **«Inter-Rives 8»,** εκτός της **Ελλάδας (ΕΡΤ),** συμμετείχαν 18 χώρες, μεταξύ των οποίων οι δημόσιες τηλεοράσεις των χωρών: Ισπανία, Ιταλία, Πορτογαλία, Γαλλία, Κροατία, Ελβετία, Σλοβενία, Βουλγαρία, Ιορδανία, Τυνησία, Παλαιστίνη, Σουδάν, Αίγυπτος και Μαρόκο.

**Επίσης, από τη ΔΕΥΤΕΡΑ 16/05/2022 έως και την ΠΑΡΑΣΚΕΥΗ 20/05/2022, στις 21:00, θα μεταδοθεί σε επανάληψη από την ΕΡΤ2 η ξένη σειρά «DEPARTURE» (E)  K12 GR &** **διαθέσιμο στο ERTFLIX.**

**Δραματική σειρά μυστηρίου 6 επεισοδίων, συμπαραγωγής Καναδά-Αγγλίας 2019.**

**Σκηνοθεσία:** Τ. Τζ. Σκοτ.

**Πρωταγωνιστούν:** Άρτσι Παντζάμπι, Κρίστοφερ Πλάμερ, Κρις Χόλντεν-Ριντ, Κλερ Φορλάνι, Ρεμπέκα Λίντιαρντ, Ταμάρα Ντουάρτε, Μαρκ Ρένταλ, Πίτερ Μένσα, Σάσα Ρόιζ.

**Γενική υπόθεση:** Η ευφυέστατη ερευνήτρια Κέντρα Μάλεϊ καλείται από τον μέντορα της, Χάουαρντ Λόσον, να ηγηθεί της ομάδας που ερευνά τη μυστηριώδη εξαφάνιση μιας επιβατικής πτήσης πάνω από τον Ατλαντικό Ωκεανό.

Ανασταλτικοί παράγοντες είναι τόσο ο πρόσφατος θάνατος του άντρα της και η διαπαιδαγώγηση του νεαρού θετού της γιου όσο και «δυνάμεις» που προσπαθούν να σταματήσουν τις έρευνες. Πολιτική δολοφονία, τρομοκρατικό χτύπημα, ή κάτι άλλο;

Στον ρόλο του Χάουαρντ ο αξέχαστος **Κρίστοφερ Πλάμερ.**

**ΔΕΥΤΕΡΑ 16/05/2022, ώρα 21:00 - Επεισόδιο 1ο: «Εξαφανισμένο» (Vanished)**

Όταν η επιβατική πτήση 716 εξαφανίζεται πάνω από τον Ατλαντικό Ωκεανό, η ερευνήτρια Κέντρα Μάλεϊ καλείται να ηγηθεί της έρευνας για το χαμένο αεροσκάφος.

**ΤΡΙΤΗ 17/05/2022, ώρα 21:00 - Επεισόδιο 2ο: «Επιζών» (Survivor)**

Η αναζήτηση για τα συντρίμμια της πτήσης συνεχίζεται και η ομάδα ανακαλύπτει την κρυφή ζωή του κυβερνήτη.

Η Κέντρα αναρωτιέται αν ο μοναδικός επιζών είναι πραγματικά αθώος.

**ΤΕΤΑΡΤΗ 18/05/2022, ώρα 21:00 - Επεισόδιο 3ο: «Κύριος ύποπτος» (Prime Suspect)**

Οι αναμνήσεις της Μάντελιν σχετικά με το δυστύχημα, δίνουν στοιχεία για τις έρευνες και ένας νέος μάρτυρας παρουσιάζεται με ενοχλητικές πληροφορίες σχετικά με τον Ντόνοβαν. Η Κέντρα αντιμετωπίζει προβλήματα με τον Έι Τζέι.

**ΠΕΜΠΤΗ 19/05/2022, ώρα 21:00 - Επεισόδιο 4ο: «Σαμποτάζ» (Sabotage)**

Τα αντικρουόμενα αποδεικτικά στοιχεία προβληματίζουν την Κέντρα, αλλά μια ξαφνική προδοσία θα την προβληματίσει πολύ περισσότερο. Ο Έι Τζέι παίρνει μια δραστική απόφαση που θέτει τις ζωές τους σε κίνδυνο.

**ΠΑΡΑΣΚΕΥΗ 20/05/2022, ώρα 21:00 - Επεισόδιο 5ο: «Γειωμένος» (Grounded)**

Μια απρόσμενη πηγή φέρνει στην Κέντρα αποδείξεις για τη συνωμοσία συγκάλυψης της αλήθειας σχετικά με την πτήση 716. Η ομάδα προσπαθεί να ανακτήσει τα μαύρα κουτιά πριν εξαφανιστούν από τα ωκεάνια ρεύματα.

**Τέλος, από τη ΔΕΥΤΕΡΑ 16/05/2022 έως και την** **ΠΕΜΠΤΗ 19/5/2022 η ξένη σειρά «LUCIFER» προγραμματίζεται ως εξής:**

**ΔΕΥΤΕΡΑ 16/5/2022**

**---------------------------**

**23:50 ΚΛΑΡΙΣ**

**00:50 LUCIFER - Α΄ ΚΥΚΛΟΣ  K16 GR live streaming**

**Αστυνομική δραματική σειρά, παραγωγής ΗΠΑ 2016-2017.**

**Σκηνοθεσία:** Μπεν Ντέκτερ, Τζεφ Ράσο, Μάρκο Μπελτράμι, Ντένις Σμιθ

**Σενάριο:**Τομ Καπίνος

**Πρωταγωνιστούν**: Τομ Έλις, Λόρεν Τζέρμαν, Κέβιν Αλεχάντρο, Ντ. Μπ. Γουντσάιντ, Λέσλι Αν Μπραντ, Σκάρλετ Εστεβέζ, Κέβιν Ράνκιν, Ρέιτσελ Χάρις, Τρίσια Χέλφερ, Εϊμί Γκαρσία
**Γενική υπόθεση:** O Λούσιφερ Μόρνινγκσταρ είναι ένας έκπτωτος άγγελος. Ως Άρχοντας της Κόλασης ένιωθε δυσαρέσκεια και πλήξη. Για τους λόγους αυτούς αποφάσισε να παραιτηθεί από τον θρόνο του και να εγκαταλείψει το βασίλειό του για το Λος Άντζελες. Στην «πόλη των αγγέλων», όπου ζει πλέον, έχει στην ιδιοκτησία του το κλαμπ «Λαξ».

Ο Λούσιφερ εμπλέκεται με την αστυνομία, όταν αρχίζει να βοηθάει την ντετέκτιβ Κλόι Ντέκερ σε μια υπόθεση. Γοητεύεται από την Ντέκερ, όταν αυτή εμφανίζεται αλώβητη στις δυνάμεις του.

**Eπεισόδιο 11ο: «Άγιος Λούσιφερ» (St Lucifer)**

Ο Λούσιφερ θεωρεί συναρπαστικό το φιλανθρωπικό έργο που κάνει και κάνει ένα βήμα παραπάνω, κάνοντας δωρεά σε μια τοπική φιλανθρωπική εκδήλωση προς τιμήν του δολοφονημένου Τιμ Ντάνλιαρ.

Στο μεταξύ, ο Νταν, που κρατείται αιχμάλωτος από τον Μάλκολμ, προσπαθεί να δραπετεύσει και να προειδοποιήσει τον Λούσιφερ, πριν ο Μάλκολμ φτάσει σ’ αυτόν. Παράλληλα, ο Λούσιφερ μαθαίνει κάτι καινούργιο σχετικά με τη θνητότητά του.

**Eπεισόδιο 12ο: «Ομάδα Λούσιφερ» (#Team Lucifer)**

Όταν ένα μέλος μιας σατανικής Εκκλησίας σκοτώνεται, ο Λούσιφερ ταράζεται πολύ που κάποιος κάνει φόνο εξ ονόματός του. Όταν αποδεικνύεται ότι ο Μάλκολμ είναι εκείνος που σκοτώνει αυτούς τους ανθρώπους για να τον τιμήσουν, ο Λούσιφερ απειλεί με βασανιστήρια, αλλά στη συνέχεια διακόπτεται από τον Αμέναντιλ, ο οποίος επιτρέπει στον Μάλκολμ να ξεφύγει. Αρχίζουν να τσακώνονται μεταξύ τους μέχρι που τους σταματάει η Μέιζ.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------
02:30 ΚΥΨΕΛΗ (Ε) ημέρας
04:30 ΥΣΤΕΡΟΓΡΑΦΟ (Ε) ημέρας
05:30 ΞΕΝΗ ΣΕΙΡΑ (Ε) ημέρας από τις 17:00**

**ΤΡΙΤΗ 17/5/2022**

**---------------------------**

**23:50 ΚΛΑΡΙΣ**

**00:50 LUCIFER - Α΄ ΚΥΚΛΟΣ  K16 GR live streaming**

**Αστυνομική δραματική σειρά, παραγωγής ΗΠΑ 2016-2017.**

**Eπεισόδιο 13ο: «Πήγαινέ με πίσω στην Κόλαση» (Take Me Back To Hell)**

Ο Αμέναντιλ σώζει τον Λούσιφερ και δεν καταφέρνει να τον συλλάβει η Κλόι. Πηγαίνουν στο γραφείο του Αμέναντιλ για να μιλήσουν. Η Δρ Λίντα Μάρτιν εμφανίζεται και δίνει συμβουλές στους δύο αδελφούς. Αναζητούν τον Μάλκολμ, ενώ η Μέιζ βοηθά στο κυνήγι της Κλόι. Ο Αμέναντιλ βρίσκει τον Μάλκολμ, παλεύουν και ο Μάλκολμ τραυματίζει τον Αμέναντιλ με ένα από τα μαχαίρια της Μέιζ. Η Μέιζ σώζει τον νεκρό Αμέναντιλ. Ο Νταν παραδέχεται ότι βοήθησε τον Μάλκολμ, ελευθερώνοντας τον Λούσιφερ. Η Κλόι δεσμεύει τα χρήματα του Μάλκολμ και ο Μάλκολμ απάγει την Τρίξι για να την αναγκάσει να του δώσει τα χρήματα. Στην ανταλλαγή, ο Λούσιφερ τραυματίζεται θανάσιμα όταν παρεμβαίνει σε μια προσπάθεια να σώσει την Κλόι και την Τρίξι. Ο Λούσιφερ προσεύχεται στον Θεό και προσφέρεται να επιστρέψει στη δουλειά του αν σώσει την Κλόι.

**01:30 LUCIFER - Β' ΚΥΚΛΟΣ** **Κ16 GR live streaming**

**Αστυνομική δραματική σειρά, παραγωγής ΗΠΑ 2016-2017**

**Σκηνοθεσία: Μπεν Ντέκτερ, Τζεφ Ράσο, Μάρκο Μπελτράμι, Ντένις Σμιθ**

**Σενάριο:** Τομ Καπίνος

**Πρωταγωνιστούν:** Τομ Έλις, Λόρεν Τζέρμαν, Κέβιν Αλεχάντρο, Ντ. Μπ. Γουντσάιντ, Λέσλι Αν Μπραντ, Σκάρλετ Εστεβέζ, Κέβιν Ράνκιν, Ρέιτσελ Χάρις, Τρίσια Χέλφερ, Εϊμί Γκαρσία

**Γενική υπόθεση:** Πρωταγωνιστής της σειράς είναι ο Λούσιφερ Μόρνινγκσταρ, ο Διάβολος, ο οποίος έχει βαρεθεί και νιώθει δυστυχισμένος ως ο Άρχοντας της Κόλασης. Για τον λόγο αυτό παραιτείται από τον θρόνο του και εγκαταλείπει το βασίλειό του για το Λος Άντζελες. Εκεί, συνεργάζεται με την ντετέκτιβ Κλόι Ντέκερ. Ο Λούσιφερ ανακαλύπτει ότι η Κλόι είναι απρόσβλητη από τις δυνάμεις του, διότι όταν είναι δίπλα της ματώνει όπως όλοι. Στη δαιμονική και πανέμορφη σύμμαχό του, τη Μάζικιν, δεν αρέσει καθόλου αυτή η διαπίστωση και το μόνο που την ενδιαφέρει είναι να γυρίσει στην Κόλαση. Ο Λούσιφερ και ο αδερφός του, ο Αμέναντιλ, ενώνουν τις δυνάμεις τους. Στόχος τους, να βρουν τη μητέρα τους που το έσκασε από την Κόλαση. Με τη μητέρα τους ελεύθερη, η δρ Λίντα, που εκτός από ψυχοθεραπεύτρια έγινε στενή φίλη του Λούσιφερ, του Αμέναντιλ και της Μέιζ, θα έχει πολλές συμβουλές να δώσει. Και όταν τελειώσει με όλους αυτούς, μάλλον θα χρειαστεί να αναζητήσει ψυχολόγο για τον εαυτό της.

**(Β΄ Κύκλος) - Eπεισόδιο 1ο: «Τα πάντα γυρνούν γύρω από τον Λούσιφερ» (Everything's Coming Up Lucifer)**

Ο Λούσιφερ βοηθάει την Κλόι σε μια υπόθεση δολοφονίας όπου εμπλέκεται μία ηθοποιός σε teen show, ενώ είναι βέβαιος ότι η ψυχή της μητέρας του έχει μπει στο σώμα του δολοφονημένου για να τον βασανίσει. Ο Λούσιφερ λέει στη Δρ Μάρτιν την ιστορία του, πώς η ένωση του πατέρα και της μητέρας του δημιούργησε το σύμπαν, αλλά η μητέρα του τελικά εξορίστηκε στην κόλαση για πάντα. Η Κλόι λέει στον Λούσιφερ ότι έχει ένα δείγμα του αίματός του από τα γυρίσματα και σχεδιάζει να το εξετάσει, είτε για να ενισχύσει, είτε για να διαψεύσει τους ισχυρισμούς του ότι είναι ο διάβολος. Όταν ο Αμεναντίλ το ανακαλύπτει, δημιουργεί μια ιστορία για την Κλόι που εμφανίζει τον Λούσιφερ ότι είναι άνθρωπος και ότι προσπαθεί να την παραπλανήσει με αυτά που λέει. Όπως και ο Λούσιφερ, ο Αμεναντίλ αρχίζει να δείχνει σημάδια ότι χάνει τις δυνάμεις του στη Γη. Ο Νταν επανέρχεται στην αστυνομία, αλλά υποβιβάζεται. Η Μέιζ επιστρέφει (επειδή είχε φύγει για κάποιο χρονικό διάστημα), λέγοντας ότι πήγε να δει έναν φίλο και πως θέλει να καταλάβει πώς ταιριάζει σε αυτόν τον κόσμο.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:20 ΚΥΨΕΛΗ (Ε) ημέρας
04:20 ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ (Ε) ημέρας
04:50 ΜΟΝΟΓΡΑΜΜΑ (Ε) ημέρας
05:20 ΞΕΝΗ ΣΕΙΡΑ (Ε) ημέρας από τις 17:00**

**ΤΕΤΑΡΤΗ 18/5/2022**

**---------------------------**

**23:30 ΚΛΑΡΙΣ**

**00:30 LUCIFER - Β' ΚΥΚΛΟΣ** **Κ16 GR live streaming**

**Αστυνομική δραματική σειρά, παραγωγής ΗΠΑ 2016-2017**

**(Β΄ Κύκλος) - Eπεισόδιο 2ο:** **«Μια του ψεύτη, δυο του ψεύτη… » (Liar, Liar, Slutty Dress on Fire)**

Η μητέρα του Λούσιφερ εμφανίζεται αναστημένη στο νέο σώμα της. Εκείνος είναι πεπεισμένος ότι η μητέρα του έχει διαπράξει τα εγκλήματα και ενημερώνει την Κλόι και τον Νταν για να το διερευνήσουν. Στη Μέιζ αναθέτει να την προσέχει.

**(Β΄ Κύκλος) - Eπεισόδιο 3ο: «Αμαρτωλός» (Sin-Eater)»**

Η Κλόι και Νταν εμπλέκουν τον Λούσιφερ σε μια υπόθεση που αφορά έναν serial killer. Οι μέθοδοι που χρησιμοποιεί ενοχλούν τον Λούσιφερ, επειδή θεωρεί ότι κάποιος σφετερίζεται τον ρόλο του. Βρίσκουν μια σύνδεση με μια εταιρεία ηλεκτρονικής ανταλλαγής βίντεο με επικεφαλής τη Λέιλα Σιμς, καθώς αποκαλύπτεται ότι οι δολοφόνοι πυροβόλησαν και κοινοποίησαν βίντεο των θυμάτων τους. Στο αστυνομικό τμήμα, η Κλόι και ο Νταν συζητούν για την επίδρασή τους στην Τρίξι, ενώ ο Νταν υποστηρίζει ότι πρέπει να πάρουν διαζύγιο.

Η Σάρλοτ επιμένει ότι ο Λούσιφερ την άφησε να δει τον άλλο γιο της, τον Αμεναντίλ. Αν και ο Λούσιφερ αρνείται να βοηθήσει, η Σάρλοτ καταφέρνει να μιλήσει με τον Αμεναντίλ στο Λαξ, ενώ είναι εκεί μόνη. Ο Λούσιφερ μπαίνει στη συζήτηση και αποφασίζει να τιμωρήσει τη μητέρα του που ξέφυγε από την Κόλαση: θα καταδικαστεί να ζήσει ανάμεσα στους ανθρώπους που τόσο περιφρονεί.

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**------------------------------**

**02:10 ΚΥΨΕΛΗ (Ε) ημέρας
04:10 ΚΛΕΙΝΟΝ ΑΣΤΥ (Ε)
05:10 ΞΕΝΗ ΣΕΙΡΑ (Ε) ημέρας από τις 17:00**

**ΠΕΜΠΤΗ 19/5/2022**

**---------------------------**

**23:55 ΚΛΑΡΙΣ**

**00:50 LUCIFER - Β' ΚΥΚΛΟΣ  Κ16 GR live streaming**

**Αστυνομική δραματική σειρά, παραγωγής ΗΠΑ 2016-2017**

**(Β΄ Κύκλος) - Eπεισόδιο 4o: «Γυναικείες υποθέσεις» (Lady Parts)**

Τα νεκρά σώματα δύο γυναικών αποτελούν ένδειξη ότι πρόκειται για περίπτωση κατά συρροήν δολοφόνου. Η Κλόι και ο Λούσιφερ προσπαθούν να τον εντοπίσουν. Η Μέιζ πείθει την Κλόι να βγουν για ποτό. Εκείνη το θεωρεί φιλική κίνηση εκ μέρους της Μέιζ, ενώ στην πραγματικότητα είναι ένα στοίχημα που έχει βάλει η Μέιζ με τον Λούσιφερ, καθώς έχουν καταλήξει σε μια απόφαση που σοκάρει.

**(Β΄ Κύκλος) - Eπεισόδιο 5o: «Το όπλο» (The Weaponizer)**

Ο αδελφός του Λούσιφερ, ο Ουρηίλ, εμφανίζεται καθώς εκείνος ερευνά τις συνθήκες του ατυχήματος της Κλόι. Ο Ουρηίλ μεταφέρει ένα μήνυμα για τον Λούσιφερ και τη Σάρλοτ.

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:30 ΚΥΨΕΛΗ (Ε) ημέρας
04:30 ΕΣ ΑΥΡΙΟΝ ΤΑ ΣΠΟΥΔΑΙΑ (Ε) ημέρας
05:30 ΞΕΝΗ ΣΕΙΡΑ (Ε) ημέρας από τις 17:00**